SABINA จัดแคมเปญ “ซื้อชุดชั้นใน แถมประกันภัยโควิด-19” รอบ 2 หลังกระแสตอบรับดี
SABINA จัดแคมเปญ “ซื้อชุดชั้นใน แถมประกันภัยโควิด-19” รอบ 2 หลังกระแสตอบรับดี
SABINA จัดแคมเปญ “ซื้อชุดชั้นใน แถมประกันภัยโควิด-19” รอบ 2 หลังกระแสตอบรับดี
23 เม.ย. 2564

นางสาวดวงดาว มหะนาวานนท์ ประธานเจ้าหน้าที่บริหารการส่งเสริมธุรกิจ บริษัท ซาบีน่า จำกัด (มหาชน) หรือ SABINA เปิดเผยว่า SABINA ตระหนักถึงสถานการณ์การแพร่ระบาดของไวรัสโคโรน่าสายพันธุ์ใหม่หรือโควิด-19 ในระลอกใหม่ ที่สร้างความกังวลใจในการใช้ชีวิตประจำวัน รวมถึงการเดินทางออกไปจับจ่ายใช้สอย ดังนั้น จึงเดินหน้าสร้างความมั่นใจให้กับลูกค้าด้วยการผนึกความร่วมมือกับบริษัท อาคเนย์ประกันภัย จำกัด (มหาชน) ในการจัดแคมเปญ “ซื้อชุดชั้นใน แถมประกันภัยโควิด-19” เป็นครั้งที่สอง หลังจากความร่วมมือในครั้งแรกประสบความสำเร็จได้รับการตอบรับจากลูกค้าเป็นอย่างดี
“เราอยากสร้างความมั่นใจให้ลูกค้าผ่านความคุ้มครองดังกล่าว เพื่อให้ทุกๆ การใช้จ่ายของลูกค้าคลายความกังวลใจ โดยลูกค้าจะได้รับความคุ้มครองทันทีหลังลงทะเบียนเมื่อซื้อสินค้าจากเคาน์เตอร์ซาบีน่า” นางสาวดวงดาวกล่าว
ทั้งนี้  ลูกค้าที่ใช้จ่ายผ่านเคาน์เตอร์ซาบีน่าทุกสาขา กรณีตรวจพบครั้งแรก จะได้รับความคุ้มครองทันที 100,000 บาท คุ้มครองนานสูงสุด 90 วัน (ระยะเวลารอคอย นับจากวันที่ลงทะเบียน 14 วัน) เมื่อซื้อสินค้าครบตามเงื่อนไข เพียงซื้อชุดชั้นในซาบีน่าครบ 1,500 บาท (ยอดสุทธิหลังหักส่วนลดรายการส่งเสริมการขายภายในร้านค้าแล้ว) รับฟรีทันที ประกันภัยโควิด-19 จากอาคเนย์ประกันภัย เริ่มตั้งแต่วันที่ 21 เมษายน พ.ศ.2564 ถึงวันที่ 31 พฤษภาคม พ.ศ.2564 ที่เคาน์เตอร์ซาบีน่า และซาบีน่าช็อป ทุกสาขาทั่วประเทศ สอบถามเพิ่มเติม ทาง Sabina Call Center 02-422 9430 หรือทาง LineOA : @SabinaThailand
